tartuNLP/wikipedia-smugri-20251201 huggingface dataset:
Avon (Deux-Sèvres)

Avon on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin itäpuolella. Kunnan pinta-ala on 12,5 neliökilometriä ja siellä on arviolta 68 asukasta (vuonna 2016).
Azay-sur-Thouet

Azay-sur-Thouet on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee 9 kilometriä Parthenayn kaupungista lounaaseen. Kunnan pinta-ala on 20,2 neliökilometriä ja siellä on arviolta 1 155 asukasta (vuonna 2016).
Bean Dreams

Bean Dreams on Kumobiuksen julkaisema ja kehittämä, joulukuussa 2014 ilmestynyt tasohyppelypeli. Peli on saatavilla ainoastaan iOS:ille. Peli on jatkoa vuonna 2011 ilmestyneelle Kumobiuksen Bean's Quest -pelille.
Bean Dreamsin ideana on päästä tasoja läpi sombreropäisellä hyppypavulla. Pelissä on 48 tasoa, joista jokainen sisältää erilaisia esteitä, kuten piikkejä, liikkuvia palikoita ja erilaisia palkkeja. Pelin idea on siis sama kuin perinteisissä tasohyppelypeleissä. Pelin pohjana on myös golfin rakenne, jossa pelihahmoa viedään ympäri maailmaa ja yritetään saavuttaa mahdollisimman hyvä tulos. 
Aamulehden Pelit-osiossa Bean Dreams sai 6. tammikuuta 2015 täydet viisi tähteä arvostelijalta.
Kaivaus

Kaivaus on arkeologian tärkein lähdeaineiston hankintamenetelmä. Arkeologisessa kaivauksessa maaperä poistetaan vähä vähältä ja löydöt sekä havaitut rakenteet dokumentoidaan ja otetaan talteen mikäli mahdollista.
Kaivauksessa tutkttavia ja niistä saatavia lähdeaineistoja ovat etenkin irtaimet muinaisesineet tai artefaktit kuten esineistö tai niiden valmistuksessa syntynyt jäte, ravinnontähteet sekä kiinteät muinaisjäännökset, kuten haudat, kalmistot, asuinpaikat tai linnat.
Kaivausta edeltävät inventointi ja prospektointi, joissa maasto tarkastetaan arkistoista ja paikalla sekä kaivauskohteet etsitään ja paikallistetaan. Prospektointiin voi kuulua myös koekaivaus.
Arkeologisia kaivauksia ovat "koekaivaus", "pelastuskaivaus" ja "tutkimuksellinen kaivaus". Pelastuskaivauksia suoritetaan sellaisissa kohteissa, jotka tuhoutuvat rakennushankkeen alle. Siinä muinaisjäännös dokumentoidaan ennen tuhoutumista ja irtaimet löydöt otetaan talteen. Tutkimuksellisella kaivauksella voi olla monenlaisia tutkimuksellisia tavoitteita. Kaivausten päätarkoitus ei ole esineiden kerääminen näyttelytarkoituksiin, vaan löytöjen kontekstin, käyttötarkoituksen ja merkityksen selvittäminen.
Yleisimpiä kaivausmenetelmiä ovat "tasokaivaus", "profiilikaivaus" ja "yksikkökaivaus". Tasokaivauksessa laaja kaivausalue kaivetaan tasaisen paksuisena kerroksena, minkä jälkeen pinta dokumentoidaan. Menetelmä soveltuu sellaisiin paikkoihin, joiden maaperässä ei ole tapahtunut suuria mullistuksia. Profiilikaivauksessa tai sektorikaivauksessa kulttuurikerrosta dokumentoidaan pystysuunnassa. Siinä kaivetaan esimerkiksi syviä neliönmuotoisia kuoppia rinnakkain tai kohteen puolikas kaivetaan pois, jotta sen poikkileikkaus saadaan esiin. Menetelmä soveltuu sellaisiin muinaisjäännöksiin, joissa on paksulti päällekkäisiä kulttuurikerroksia. Yksikkökaivauksessa eli stratigrafisessa kaivauksessa ihmisen toimista muodostuneet muinaisjäännökset yksilöidään ja kaivetaan erikseen nuorimmasta vanhimpaan. Menetelmää käytetään tyypillisesti klassisessa arkeologiassa, Lähi-idän asuinpaikoilla ja Suomessa historiallisen ajan kaivauksilla.
Kaivauksen aluksi pintamaa poistetaan varovasti. Sen jälkeen maata raaputetaan vähä vähältä pois. Löytöjen ympäriltä maa poistetaan hellävaroen sudeilla, pensseleillä, lusikoilla tai palettiveitsillä. Löytöjen löytökohdat ja asennot merkitään muistiin ja löydöt otetaan talteen. Hauraimmat löydöt toimitetaan konservointiin. Kaivausta jatketaan, kunnes saavutetaan koskematon pohjamaa. Sen jälkeen irtomaa palautetaan kaivaukseen ja se peitetään, jotta se palautuisi mahdollisimman entiselleen.
Cary Fukunaga

Cary Joji Fukunaga (s. 10. heinäkuuta 1977 Alameda, Kalifornia) on yhdysvaltalainen ohjaaja, tuottaja, käsikirjoittaja ja elokuvaaja. Hänet tunnetaan muun muassa elokuvan "Ei nimeä" (2009) ohjaajana ja käsikirjoittajana, elokuvan "Jane Eyre – Kotiopettajattaren romaani" (2011) ohjaajana ja työskentelystään televisiosarjan "True Detective" (2014) parissa. Fukunaga palkittiin parhaan ohjauksen Primetime Emmyllä vuonna 2014 "True Detectiven" jaksosta Who Goes There.
Jevgeni Krasilnikov

Jevgeni Vitаljevitš Krаsilnikov (, 7. huhtikuuta 1965 Kurgan, Venäjän SFNT – 8. maaliskuuta 2014) oli Neuvostoliittoa, Itsenäisten valtioiden yhteisöä ja Venäjää edustanut lentopalloilija, olympiamitalisti ja Euroopan mestari.
Krasilnikov kuului Neuvostoliiton Soulin kesäolympialaisissa 1988 hopeaa saavuttaneeseen joukkueeseen ja IVY:n seitsemänneksi sijoittuneeseen olympiajoukkueeseen neljä vuotta myöhemmin Barcelonassa.
Olympiahopean lisäksi Krasilnikov saavutti pelaajaurallaan kolme muuta aikuisten arvokisamitalia. Hän lopetti pelaajauransa vuonna 2008.
Krasilnikov kuoli 8. maaliskuuta 2014, 48-vuotiaana.
Suomen euroviisukarsinta 1963

Suomen euroviisukarsinta 1963 oli kilpailu, jossa valittiin Suomen edustaja vuoden 1963 Eurovision laulukilpailuun. Kahden edellisvuoden tavoin Yleisradio julisti avoimen sävellyskilpailun Suomen edustuskappaleen löytämiseksi. Kappaleita vastaanotettiin kaikkiaan 200, joista kahdeksan valittiin torstaina 14. helmikuuta kello 19.30 Suomen television studio 1:ssä pidettyyn finaaliin. Jokainen kappale esitettiin kahteen kertaan eri esittäjien esittämänä sekä suurelle että pienelle orkesterille sovitettuna. Tämä käytäntö oli 1960-luvun alussa muidenkin Pohjoismaiden euroviisukarsinnoissa. Tällä kertaa säveltäjä sai kuitenkin itse valita solistit kappaleelleen.
Kilpailussa huomiota herätti erityisesti Tamara Lundin tulkinta kappaleesta "Olen mikä olen". Kappaletta ja Lundin tulkintaa pidettiin hyvänä, mutta eroottisen esityksen ja paheellisesta elämästä kertovien sanojen vuoksi tuomarit eivät uskaltaneet äänestää sitä kansainvälisiin kilpailuihin.
Kilpailun voittokappaleen Muistojeni laulu esittivät karsinnoissa Marjatta Leppänen ja Irmeli Mäkelä, mutta solistia ei vielä ollut valittu. Karsinnan jälkeen järjestettiin ylimääräinen laulukoe, jossa Suomen edustuskappaleen esittäjäksi kansainvälisiin Euroviisuihin valittiin Laila Halme.
Romanialaiset eurokolikot

Romanialaiset eurokolikot ovat Romanialle myönnettyjä eurokolikoita. Romania suunnitteli korvaavansa nykyisen valuuttansa leun eurolla vuonna 2019. Myöhemmin liittymisvuotta lykättiin vuoteen 2022 ja 2024 ja uudelleen 2027 tai 2028 ja vielä 2029. Kuva-aiheita tuleville Romanian eurolle ei ole vielä päätetty, mutta Romanian lain mukaan kaikissa kolikoissa on oltava Romanian vaakuna.
KDM Hvidbjørnen (F348)

KDM Hvidbjørnen (runkonumero F348) oli Tanskan laivaston Hvidbjørnen-luokan fregatti.
Valmistus.
Alus tilattiin Aarhus Flydedokilta, missä köli laskettiin 4. kesäkuuta 1961. Se laskettiin vesille saman vuoden lopulla 23. marraskuuta ja valmistui 15. joulukuuta 1662.
Palvelus.
Alus poistettiin palveluksesta 30. marraskuuta 1992.
Suomen euroviisukarsinta 1964

Suomen euroviisukarsinta 1964 oli kilpailu, jossa valittiin Suomen edustaja vuoden 1964 Eurovision laulukilpailuun. Karsinta järjestettiin ensimmäistä kertaa kutsukilpailuna, kymmentä suomalaissäveltäjää pyydettiin säveltämään karsintaan kaksi kappaletta, joista parempi valittiin karsintaan. Jokainen säveltäjä sai myös valita kappaleensa esittäjän ja kahdesta edellisvuodesta poiketen jokaisella kappaleella oli nyt vain yksi esittäjä. Kymmentä karsintaan valittua kappaletta soitettiin tammikuun lopussa radiossa sekä television viritysmusiikkina. Postikorttiäänestäjät valitsivat niistä kuusi kappaletta karsinnan finaaliin.
Finaali pidettiin Yleisradion Suomen television studiossa 1 lauantaina 15. helmikuuta kello 19.30. Finaalin tuloksen valinta oli kaksivaiheinen. Ensin ympäri Suomea kokoontuneet alueraadit antoivat äänensä, minkä jälkeen studioon koottu Pohjola-raati antoi äänensä. Mikäli alueraatien ja Pohjola-raatien suosikki olisi ollut eri ehdokas, Suomen edustajan olisi lopulta valinnut Yleisradion edustajista ja säveltäjistä koottu raati. Sekä alueraadit että Pohjola-raati valitsivat kuitenkin suosikikseen ja näin myös karsinnan voittajaksi Lasse Mårtensonin kappaleen Laiskotellen.
Justice Christopher

Justice Christopher (24. joulukuuta 1981 Jos, Nigeria – 9. maaliskuuta 2022 Jos, Nigeria) oli nigerialainen jalkapalloilija, pelipaikaltaan keskikenttäpelaaja.
Christopher pelasi Nigerian maajoukkueessa 11 ottelua vuosina 2001–2002. Hän oli mukana Afrikan-mestaruuskilpailuissa 2002 ja MM-kilpailuissa samana vuonna. AM-kilpailuissa hän pelasi yhden ottelun: täydet minuutit 1–0-voitossa Malia vastaan ja MM-kilpailuissa kaikissa kolmessa alkulohko-ottelussa, joista kahdessa hän oli aloituskokoonpanossa.
Arvokisaottelut.
AM-kilpailut 2002:
MM-kilpailut 2002:
Sälevä

Sälevä on Vuoksen vesistöön kuuluva pienehkö järvi Sonkajärvellä. Järvi on muodoltaan sokkeloinen luode–kaakko-suuntainen vesiallas. Järvessä on 35 pienehköä saarta. Se saa vetensä Nurmijoen valuma-alueelta ja laskee ne Itäkosken kautta Korpinen-järveen. Järvi on ollut säännöstelyssä vuodesta 1976 alkaen, ja keskimääräinen vedenkorkeuden vaihtelu on 2,5 metriä.
Suomen euroviisukarsinta 1965

Suomen euroviisukarsinta 1965 oli kilpailu, jossa valittiin Suomen edustaja vuoden 1965 Eurovision laulukilpailuun. Edellisvuoden kutsukilpailun jälkeen karsinnoissa järjestettiin jälleen avoin sävellyskilpailu, ja Yleisradio vastaanotti karsintaan 111 kappaletta. Näistä valittiin semifinaalivaiheeseen kymmenen parasta kappaletta, joita soitettiin radiossa tammikuun lopulla ja postikorttiäänestäjät saivat valita niistä kuusi parasta karsinnan finaaliin.
Semifinaaliin päässeet kappaleet valitsi raati, johon kuuluivat Heikki Annala, George de Godzinsky, Cay Idström, Erkki Melakoski, Kari Rydman, Markku Veijalainen, Lea Venkula ja Aarno Walli. Markku Veijalainen kommentoi Viikkosanomille, ettei hän pitänyt yhdestäkään kilpailukappaleesta, mutta ”nämä kymmenen olivat kauheista vähiten kauheat”. Pudonneiden kappaleiden joukossa oli muiden muassa sittemmin ikivihreäksi muodostunut Tamara Lundin ja helmikuussa 1965 auto-onnettomuudessa kuolleen Rami Sarmaston "Sinun omasi". 
Karsinnan finaali lähetettiin Suomen television studiosta 1 lauantaina 13. helmikuuta kello 20.15. Voittajan valinnassa käytettiin samaa menetelmää kuin edellisenä vuonna, ensin kymmenen alueraatia ympäri Suomea sekä Pohjola-raati äänestivät kappaleita. Mikäli molemmilla olisi sama suosikki, se valittaisiin suoraan Suomen edustajaksi. Muussa tapauksessa lopullisen päätöksen Suomen edustajasta tekisi Yleisradion johto.
Tällä kertaa alueraatien ja Pohjola-raadin suosikit erosivatkin, alueraadit äänestivät suosikikseen Marjatta Leppäsen kappaleen "Iltaisin" ja Pohjola-raati Viktor Klimenkon kappaleen "Aurinko laskee länteen". Näin ollen Yleisradion johto teki lopullisen päätöksen karsinnan tuloksesta, ja pari päivää myöhemmin Suomen edustajaksi ilmoitettiin Viktor Klimenkon "Aurinko laskee länteen". Karsinnan lopputulos herätti kuitenkin kohua erityisesti siksi, että postikorttiäänestyksessä kansan suosikki oli ollut Katri Helenan "Minne tuuli kuljettaa".
Säveltäjä Toivo Kärki, jolta oli karsinnassa mukana kolme kappaletta, kommentoi Suomen ehdokaskappaleen valintaa Helsingin Sanomissa 17. helmikuuta 1965: "En ole erityisen ihastunut ajatukseen, että "Aurinko laskee länteen" lähtee Napoliin. Menestymistä ajatellen olisi mielestäni letkikseni ollut paljon sopivampi kappale: sehän on juuri muotitanssi Keski-Euroopassa ja letkajenkan 'emämaasta' tulleena olisi voinut herättää huomiota." Viktor Klimenko puolestaan muisteli yli 40 vuotta myöhemmin, helmikuussa 2011 TV 2:ssa lähetetyssä Euroviisukoosteessa olleensa erittäin ylpeä saadessaan edustaa Suomea kyseisessä kilpailussa, koska venäläistaustaisen laulajan elämä sotien jälkeisessä Suomessa ei ollut aina ollut helppoa.
"Huom. Pisteet ovat alueraatien ja Pohjola-raadin yhteispisteet. Suomen lopullisen edustajan valitsi Yleisradion johto
Liettuan alle 20-vuotiaiden jääkiekkomaajoukkue

Liettuan alle 20-vuotiaiden jääkiekkomaajoukkue edustaa Liettuaa nuorten kansainvälisissä jääkiekko-otteluissa, muun muassa maailmanmestaruuskilpailuissa. 
Lähteet.
Huomautukset.
1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 12.12.2010. Tietolaatikon ottelutuloksiin on suhtauduttava varauksella.
Koneeseennousukortti

Koneeseennousukortti eli tarkastuskortti () on lentoyhtiön lähtöselvityksessä matkustajalle antama dokumentti, joka sallii matkustajan nousta lentokoneeseen tietylle lennolle. Siihen on kirjattu vähintään matkustajan nimi, lennon numero, päivämäärä ja lähtöaika. Nykyään monet lentoyhtiöt antavat myös mahdollisuuden tehdä lähtöselvitys etukäteen internetissä ja tulostaa koneeseennousukortit itse.
Jos matkustajalla on sähköinen lentolippu, koneeseennousun yhteydessä yleensä riittää, että hän esittää koneeseennousukorttinsa. Jos lippu on paperinen, se täytyy joskus liittää koneeseennousukorttiin, jotta matkustaja saa nousta koneeseen. Koneeseennousukortit (tai tietty osa niistä) kerätään joskus matkustajilta lähtöportilla matkustajamäärän tarkastamiseksi. Nykyään on kuitenkin yleisempää skannata sen sijaan koneeseennousukorttiin painettu viivakoodi, QR-koodi tai vastaava. Aiemmin koneeseennousukortit tunnistettiin niissä olevalla magneettinauhalla, mutta niitä koskeva IATAn standardi vanheni vuonna 2010.
Sähköinen koneeseennousukortti.
Useat lentoyhtiöt tarjoavat sähköisiä koneeseennousukortteja. Matkustaja saa sellaisen halutessaan sähköpostina tai tekstiviestinä puhelimessa tehtyään ensin lähtöselvityksen internetissä. Toinen vaihtoehto on käyttää lentoyhtiön tarjoamaa sovellusta, johon koneeseennousukortin saa ladattua.
Sähköisessä koneeseennousukortissa on samanlainen viivakoodi kuin tavallisessa koneeseennoousukortissa, joten se voidaan skannata lähtöportin viivakoodinlukijalla.
KDM Vædderen (F349)

KDM Vædderen (runkonumero F349) oli Tanskan laivaston Hvidbjørnen-luokan fregatti.
Valmistus.
Alus tilattiin Aalborgin telakalta, missä köli laskettiin 30. lokakuuta 1961. Se laskettiin vesille 6. huhtikuuta 1962 ja valmistui 19. maaliskuuta 1663.
Palvelus.
Alus poistettiin palveluksesta 31. maaliskuuta 1992.
KDM Ingolf (F350)

KDM Ingolf (runkonumero F350) oli Tanskan laivaston Hvidbjørnen-luokan fregatti.
Valmistus.
Alus tilattiin Svendborgin telakalta, missä köli laskettiin 5. joulukuuta 1961. Se laskettiin vesille 27. heinäkuuta 1962 ja valmistui 27. heinäkuuta 1663.
Palvelus.
Alus muutettiin pelastusalukseksi 1982. Se poistettiin palveluksesta 2. joulukuuta 1991 ja poistettiin alusluettelosta 1992.
KDM Fylla (F351)

KDM Fylla (runkonumero F351) oli Tanskan laivaston Hvidbjørnen-luokan fregatti.
Valmistus.
Alus tilattiin Aalborgin telakalta, missä köli laskettiin 27. kesäkuuta 1962. Se laskettiin vesille vielä saman vuoden lopulla 18. joulukuuta ja valmistui 10. heinäkuuta 1663.
Palvelus.
Alus poistettiin palveluksesta 11. heinäkuuta 1991.
Etelä-Afrikan alle 20-vuotiaiden jääkiekkomaajoukkue

Etelä-Afrikan alle 20-vuotiaiden jääkiekkomaajoukkue edustaa Etelä-Afrikkaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. 
Lähteet.
Huomautukset.
1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 27.12.2014. Tietolaatikon ottelutuloksiin on suhtauduttava varauksella.
Leon Baptiste

Leon Baptiste (s. 23. toukokuuta 1985) on uransa jo päättänyt brittiläinen pikajuoksija. Baptiste kilpaili 100 ja 200 metrillä. 100 metrillä hänen ennätyksensä on vuonna 2008 Genevessä juostu 10.26 ja 200 metrillä lokakuussa 2010 Kansainyhteisön kisoissa Delhissä juostu 20.43.
Baptisten huippukohta osui vuodelle 2010, jolloin hän voitti Kansainyhteisön kisoista Delhistä kultaa sekä 200 metriltä omalla ennätyksellään että 4×100 metrin viestistä. Baptiste kilpaili Kansainyhteisön kisoissa Englannin väreissä.
Baptiste voitti kultaa alle 20-vuotiaiden EM-kisoista Tampereelta 200 metriltä vuonna 2003. Hän ilmoitti uransa päättymisestä toukokuussa 2014. Seuratasolla Baptiste edusti Enfield &amp; Haringeytä.
Kashinath Naik

Kashinath Naik (s. 12. toukokuuta 1983 Sirsi, Karnataka) on intialainen keihäänheittäjä. Hänen ennätyksensä on syyskuussa 2009 Hyderabadissa heitetty 77,33.
Naikin suurin saavutus hänen tähänastisella urallaan on pronssimitali vuoden 2010 Kansainyhteisön kisoista hänen kotimaastaan, Delhistä. Naik heitti kilpailussa parhaimmillaan 74,29 metriä kantaneen heiton, joka riitti pronssiseen mitaliin.
Naik työskentelee myös Intian armeijassa. Hänen sotilasarvonsa on "naib subedar".
Ali Bin Al-Hussein

Jordanian prinssi Ali Bin Al-Hussein (; s. 23. joulukuuta 1975 Amman) on Jordanian entisen kuninkaan Husseinin kolmas ja tämän silloisen puolison, kuningatar Alian toinen lapsi. Prinssi Alin väitetään olevan profeetta Muhammedin suora jälkeläinen 43. polvessa. Hän kuuluu hašimidien sukuun.
Prinssi Ali on opiskellut kotimaansa lisäksi Britanniassa ja Yhdysvalloissa. Hän valmistui vuonna 1993 Connecticutin Salisbury Schoolista, jossa hän menestyi painissa. Lopullisesti hän lopetti opiskelunsa vuonna 1999 valmistuttuaan Princetonin yliopistosta. Samana vuonna Alin isä Hussein kuoli. 
Ali toimii nykyisin Jordanian jalkapalloliiton puheenjohtajana. Hän on perustanut myös Länsi-Aasian jalkapalloliiton, jonka puheenjohtajana hän myös toimii nykyisin. Länsi-Aasian jalkapalloliittoon kuuluu nykyisin 13 jäsenmaata. Tammikuusta 2011 asti Ali on toiminut myös kansainvälisen jalkapalloliiton FIFAn varapuheenjohtajana. Tammikuussa 2015 hän asettui ehdolle FIFAn puheenjohtajaksi. Vastaehdokkaana hänellä on 17 vuotta FIFAa johtanut sveitsiläinen Sepp Blatter sekä ranskalainen Jérôme Champagne.
Sound of Our Hearts

Sound of Our Hearts on Compact Disco -yhtyeen kappale vuodelta 2012. Sen ovat sanoittaneet ja säveltäneet yhtyeen jäsenet eli Behnam Lotfi, Gábor Pál, Csaba Walkó ja Attila Sándor. Sound of Our Hearts edusti Unkaria vuoden 2012 Eurovision laulukilpailussa Bakussa. 
Euroviisuissa Sound of Our Hearts pääsi finaaliin oltuaan ensimmäisen semifinaalin kymmenes 52 pisteellä. Finaalissa Compact Disco sijoittui kappaleellaan sijalle 24 saavutettuaan vain 19 pistettä.
Saint Vincent ja Grenadiinien jalkapallomaajoukkue

Saint Vincent ja Grenadiinien jalkapallomaajoukkue edustaa Saint Vincent ja Grenadiineja kansainvälisissä jalkapallon maajoukkuekilpailuissa. Joukkuetta hallinnoi Saint Vincent ja Grenadiinien jalkapalloliitto, joka on perustettu vuonna 1979. Nykyinen päävalmentaja on Cornelius Huggins.
Joukkue pelasi ensimmäisen maaottelunsa vuonna 1963 Barbadosta vastaan. Tuo peli päättyi 1-1. Kansainväliseen jalkapalloliittoon FIFA:an maa liittyi vuonna 1988. Maajoukkueen suurin voitto on vuodelta 1995, kun se voitti Montserratin jalkapallomaajoukkueen 11-0 Montserratista. Suurin tappio tuli vuonna 1992, kun Saint Vincent ja Grenadiinit hävisi Meksikon jalkapallomaajoukkueelle niin ikään lukemin 0-11. 
Saint Vincent ja Grenadiinit on kerran osallistunut CONCACAF Gold Cupiin, vuonna 1996. Tuolloin joukkue jäi ensimmäiselle kierrokselle. MM-kilpailuihin joukkue on karsinut CONCACAF:in lohkossa vuoden 1994 kisoista lähtien joka kerta, mutta kertaakaan se ei ole selviytynyt itse kisoihin.
Pelaajia.
Kaikkien aikojen eniten maaotteluita saavuttanut saintvincentiläinen jalkapalloilija on Melvin Andrews, joka pelasi 160 maaottelua. Maalitilastoa johtaa Shandel Samuel 33 maalilla.
Uuden-Seelannin alle 20-vuotiaiden jääkiekkomaajoukkue

Uuden-Seelannin alle 20-vuotiaiden jääkiekkomaajoukkue edustaa Uutta-Seelantia jääkiekon nuorten maailmanmestaruuskilpailuissa ja muissa kansainvälisissä ikäkauden otteluissa. 
Lähteet.
Huomautukset.
1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 15.11.2011. Tietolaatikon ottelutuloksiin on suhtauduttava varauksella.
Budapest Aircraft Service

Budapest Aircraft Service tai BASe Airlines on unkarilainen vuonna 1991 perustettu lentoyhtiö. Yhtiö hankki ensimmäisen Embraer 120 Brasilia -potkuriturbiinimoottoria käyttävän matkustajalentokoneensa vuonna 2005 ja kaksi konetta lisää vuonna 2008. 
Suomessa yhtiö lensi Savonlinnan ja Helsingin välisiä lentoja 30-paikkaisella Embraer 120 EMB -lentokoneella helmikuusta 2015 helmikuuhun 2018. Yhtiö palasi reitille vuonna 2023 ja alkoi markkinoida reitillä olevia lentoja nimellä Norppa.aero. Sopimus on voimassa vuoden 2025 loppuun.
Yhtiö voitti Porin kaupungin kilpailutuksen Porin ja Helsingin välisestä reittiliikenteestä 1.8.2019 alkaen. Sopimus uusittiin vuonna 2022 ja on voimassa vuoden 2024 loppuun saakka sekä sisältää optiot vuosista 2025 ja 2026. Helsingin ja Porin välisiä lentoja yhtiö markkinoi tavaramerkillä Karhu.aero.
Beaulieu-sous-Parthenay

Beaulieu-sous-Parthenay on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 26,7 neliökilometriä ja siellä on arviolta 675 asukasta (vuonna 2016). Enimmillään 1900-luvun alkuvuosina kunnassa oli noin tuhat asukasta.
Kunta sijaitsee keskellä Deux-Sèvresin departementtia Parthenaysta Saint-Maixent-l'Écoleen johtavan vanhan tien varrella.
Ray Guy

Ray Guy (22. joulukuuta 1949 Swainsboro, Georgia – 3. marraskuuta 2022) oli yhdysvaltalainen amerikkalaisen jalkapallon pelaaja. Pelipaikaltaan Guy oli lentopotkun potkaisija. Häntä pidetään NFL-liigan historian parhaimpana lentopotkun potkaisijana. Guy pelasi liigassa 14 kautta vuosina 1973–1986. Hänet valittiin Pro Football Hall of Fameen vuonna 2014 ensimmäinen lentopotkun potkaisijana.
Guy varattiin baseballin MLB-sarjaan hänen ollessaan vielä lukiossa. Hän päätti kuitenkin jatkaa amerikkalaisen jalkapallon pelaamista ja pelasi yliopistouransa Etelä-Mississippin yliopistossa, jossa hän pelasi lentopotkun potkaisijan lisäksi tavallisena potkaisijana sekä takapuolustajana. Kolme yliopistokauden aikana Guy otti 18 syötönkatkoa.
Oakland Raiders varasi Guyn NFL:n varaustilaisuuden ensimmäisellä kierroksella vuonna 1973. Hän oli NFL:n historian ensimmäinen lentopotkun potkaisija joka varattiin ensimmäisellä kierroksella. Guy edusti koko pelaajauransa Raidersia. Lentopotkujen lisäksi hän antoi joukkueen aloituspotkut sekä toimi hätätilanteessa pelinrakentajana. Guy lopetti ammatilaisuransa vuonna 1986. 14 kauden aikana hän voitti kolme kertaa Super Bowlin, hänet valittiin seitsemän kertaa Pro Bowliin ja kuusi kertaa konferenssin tähdistöjoukkueeseen.
Beauvoir-sur-Niort

Beauvoir-sur-Niort on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin eteläpuolella. Kunnan pinta-ala on 23,5 neliökilometriä ja siellä on arviolta 1 763 asukasta (vuonna 2016).
Kunta muodostettiin vuonna 1973 liittämällä yhteen Le Cormenier ja La Revêtizon. Se kuuluu Niortin kaupungin ympärille syntyneeseen 45 kunnan muodostamaan taajamakuntaan "Communauté d’agglomération du Niortais" (CAN).
Béceleuf

Béceleuf on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin pohjoispuolella. Kunnan pinta-ala on 19,0 neliökilometriä ja siellä on arviolta 753 asukasta (vuonna 2016).
Bessines (Deux-Sèvres)

Bessines on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee aivan Niortin lounaispuolella. Kunnan pinta-ala on 11,4 neliökilometriä ja siellä on arviolta 1 659 asukasta (vuonna 2016).
Kunnan asukasluku on yli kolminkertaistunut 1960-luvun alun noin 500 hengestä. Se kuuluu Niortin kaupungin ympärille syntyneeseen 45 kunnan muodostamaan taajamakuntaan "Communauté d’agglomération du Niortais" (CAN).
Boismé

Boismé on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Bressuiren kaupungin kaakkoispuolella. Kunnan pinta-ala on 37,8 neliökilometriä ja siellä on arviolta 1 202 asukasta (vuonna 2016).
Bouillé-Loretz

Bouillé-Loretz on entinen Ranskan kunta Deux-Sèvresin departementissa Poitou-Charentesin hallintoalueella. Vuonna 2016 kunnassa oli 1 044 asukasta. Sen pinta-ala oli 26,7 neliökilometriä.
1. tammikuuta 2019 Bouillé-Loretz ja Argenton-l’Église yhdistettiin Loretz-d’Argentonin kunnaksi.
Arne Runeberg

Sven Arne Runeberg (7. huhtikuuta 1912 Helsinki – 15. marraskuuta 1979 Helsinki) oli suomalainen antropologi ja kielitieteilijä, joka kuului Runebergin sivistyssukuun. Hänet tunnettiin kansainvälisesti magian, noituuden ja sosiolingvistiikan tutkijana.
Ura.
Arne Runebergin vanhemmat olivat Nino Runeberg ja Mimmi o.s. Wecksell. Runeberg tuli ylioppilaaksi Grankulla samskolasta 1931 ja suoritti Helsingin yliopistossa filosofian kandidaatin tutkinnon vuonna 1939. Sota keskeytti hänen jatko-opintonsa, mutta hän väitteli ensimmäisenä tohtoriksi yliopiston uudessa valtiotieteellisessä tiedekunnassa vuonna 1947. Hänen oppi-isiinsä kuuluivat Edvard Westermarckin oppilaat Gunnar Landtman ja Rafael Karsten.
Tohtorintutkintonsa jälkeen Arne Runeberg teki monipuolisen työuran. Hän opetti muun muassa Tanskassa Krogerupin korkeakoulussa (1946–1947) sekä Suomessa Yhteiskunnallisessa korkeakoulussa (1948–1949). Helsingin yliopiston dosentiksi hänet nimitettiin vuonna 1956. Hän työskenteli myös assistenttina London School of Economicsissa (1961) ja Ruotsissa Tukholman yliopistossa (1962–1964) sekä Uumajan sosiaalikorkeakoulussa (1964–1971). Ura huipentui kotimaiseen professuuriin vuonna 1971: hänestä tuli sosiaaliantropologian apulaisprofessori Helsingin yliopistoon.
Runebergiä on luonnehdittu perusluonteeltaan humanistiksi. Hänen tutkimuskohteitaan olivat kieli ja uskonto. Hän edusti niin kutsuttua evoluutioantropologista tutkimusotetta (väitöskirja "Witches, Demons and Fertility Magic"). Hänen pääteoksensa on "Jesu korsfästelse i religionshistorisk belysning" vuodelta 1952. Tutkimuksessaan Runeberg liittää Jeesuksen rituaalikuninkuuden jatkumoon. Runeberg julkaisi myös merkittävän tutkimuksen kaksikielisyydestä: "Some Observations on Linguistic Patterns in a Bilingual Society" (1951–1954). Lisäksi hän laati suomen kielen oppikirjoja ruotsinkielisten oppijoiden tarpeisiin.
Runeberg kuului Suomen Antropologisen Seuran perustajajäseniin.
Arne Runebergin puoliso oli Margareta Agnes Gulbe (ent. Wallman), ja heille syntyi kolme lasta.
Kalmbergin kartasto

Kalmbergin kartasto on venäläisten sotilastopografien vuosina 1855–1856 eversti Gustav Adolf Kalmbergin johdolla laatima kartta Etelä- ja Länsi-Suomesta. Venäläisen yliesikunnan tarkoituksena oli kartoittaa Suomesta ne alueet, jotka ovat seudun puolustamisen kannalta oleelliset.
Kattavuus.
Kartasto koottiin 86 karttalehdestä, joiden koko oli 56 × 48 senttimetriä. Karttalehtien mittakaava oli 1:100 000. Kartasto kattaa Suomen rannikon kiertäen Pohjanlahtea Oulun korkeudelta Turkuun ja sieltä Suomenlahtea itään Kivennavan ja Raudun pitäjiin saakka. Pohjanlahden korkeudella karttalehtiä on vain 1–3 sisämaahan päin. Etelä-Suomen kartoitustyö ulottui korkeudelle, jossa olivat Pori, Tampere ja Mäntyharju.
Taustatiedot ja esitystapa.
Kartaston pohjatietoina käytettiin jo 1840-luvulla laadittuja sotilaskarttoja, pitäjänkarttoja ja kihlakunnankarttoja. Voidaan sanoa, että pitäjänkartat olivat tarkempia ja niissä esitettiin enemmän kohteita ja asioita. Pitäjänkartat perustuivat edelleen maanmittaustoimitusten karttoihin kuten isonjaon karttoihin, ja siksi maastotieto Kalmbergin kartoissa on moneen kertaan kopioituna epätarkkaa ja heikkolaatuista, ja suuri osa karttojen tiedosta samasta syystä myös edustaa varhaisempaa ajankohtaa kuin kartan tekoajankohta, käytännössä useimmiten isonjaon ajankohtaa. Karttojen valmistusajankohtaa edustavia tietoja saattavat olla ainakin tiedot kylien taloluvuista.
Karttoja painettiin kahta eri versiota. Yhdessä painoksessa kartan pohjaväri oli metsien osalta vihreä. Pellot jätettiin valkoisiksi, suot viivoitettiin heikosti ja väritettiin laikuttaen ja järvet viivoitettiin vahvemmin. Asutuksesta merkittiin kartanot, talot ja torpat sekä erityiset rakennelmat kuten myllyt tai majakat. Pitäjän- ja lääninrajat merkittiin erikseen. Eri tietyyppien ja vesistöjen reittien laatu eroteltiin erilaisin viivoin.
Toisessa painoksessa metsien pohjaväri oli ruskea, mutta pellot, niityt, järvet ja rajat väritettiin käsin. Kartoissa ei esitetty korkeussuhteita tai vedenjakajia.
Saatavuus ja tekijäinoikeudet.
Kansalliskirjastolla on alkuperäisiä karttakirjoja ja se ilmoittaa Doria-sivuillansa luopuneensa kaikista karttasarjan digitaalikopioiden tekijäinoikeuksista ja julkaisee ne ilman tekijäinoikeuksia (CC 0).
Kaukasia 30 päivässä

Kaukasia 30 päivässä on tammikuun 7. päivänä 2015 alkanut kymmenosainen kulttuuriohjelmasarja, jossa seurataan Ville Haapasalon tutustumismatkaa Kaukasian seudulle. Sarja kuvattiin kesän ja syksyn 2014 aikana.
Ohjelmasarjassa tutustutaan Venäjän federaation hallitsemiin Pohjois-Kaukasuksen alueisiin ja tasavaltoihin sekä Georgiaan, Armeniaan ja Azerbaidžaniin.
Sarjan ensimmäinen jakso esitettiin tammikuun 7. päivänä 2015 kello 21.00–21.45 Yle Teema -kanavalla. Ohjelmasarjan jaksot uusitaan ensiesityksen jälkeen kahdesti samalla viikolla. Sarjan kaikki jaksot ovat katseltavissa Yle Areenassa huhtikuun 12. päivään 2015 saakka.
Jaksot.
Ville Haapasalo liikkuu kuvausryhmineen jakson eri osissa erityisesti seuraavilla alueilla ja paikkakunnilla.
Kiinteä valuuttakurssi

Kiinteä valuuttakurssi () on valuuttajärjestelmään liittyvä käsite, joka tarkoittaa valtion valuutan kytkemistä esimerkiksi toisen valuutan, valuuttaryhmän tai kullan yhteyteen. Jos referenssinä käytetyn määreen arvo muuttuu, muuttuu myös kiinteä valuuttakurssi samassa suhteessa. Vastakohtana kiinteälle valuuttakurssille on kelluva valuuttakurssi. Kiinteällä valuuttakurssilla on sekä hyviä että huonoja vaikutuksia riippuen kustakin taloustilanteesta.
Jonkin valuutan kiinteä valuuttakurssi luodaan poliittisella päätöksellä. Eri valuuttoja on perinteisesti kytketty Yhdysvaltain dollariin, Englannin puntaan tai Saksan markkaan niiden edustaman vahvan taloustilanteen vuoksi. Viime aikoina valuuttoja on alettu kytkemään myös euroon.
Jotta kiinteää valuuttakurssia voidaan ylläpitää, tarvitsee maa suuren valuuttavarannon, sillä maa joutuu kiinteän kurssin aikana jatkuvasti ostamaan ja myymään valuuttaansa. Suuret valuuttareservit tarkoittavat suurta määrää liikkeelle laskettua rahaa, joka voi johtaa kohonneisiin hintoihin ja inflaatioon. Näin voi käydä esimerkiksi kiinteän valuutan maassa olevan korkean koron aikaan, jolloin maan keskuspankki joutuu ostamaan paljon ulkomaanvaluuttaa estääkseen kotimaanvaluutan arvonnousua. Jos korot ovat matalalla, alkaa valuuttapako, joka johtaa keskuspankin valuuttavarannon pienenemiseen.
Jos kurssia pidetään keinotekoisesti alhaalla, voi se johtaa ulkomaankaupassa parempaan kilpailukykyyn. Myös kotimaassa saattaa kansakunnan elintaso nousta. Investoinnista ja kaupasta kiinteän valuuttakurssin maan kanssa tulee ennakoitavampaa ja helpompaa. Se sopii maille, joiden taloudesta ulkomaankaupalla on suuri osuus.
Kiinteä valuuttakurssi Suomessa.
Suomessa kiinteän valuutan politiikkaa on harjoitettu muun muassa 1980-luvun lopulla, jolloin se sai lempinimen "vahvan markan politiikka" (tai "kovan markan politiikka"). Tuolloin Suomen markka kytkettiin Saksan markkaan ja myöhemmin ecuun. Kytkentä ei toiminut odotetulla tavalla, ja sen sanottiin johtaneen Suomen 1990-luvun alun talouslamaan.
Fred Runeberg

Fredrik Georg (Fred) Runeberg (15. heinäkuuta 1909 Helsinki – 16. tammikuuta 1976 Helsinki) oli suomalainen valokuvaaja. Hän oli Nino Runebergin poika, Johan Ludvig Runebergin pojanpojanpoika, Heidi Parlandin ja Arne Runebergin veli sekä Kristian Runebergin isä.
Fred Runeberg kävi seitsemän vuotta kansakoulua ja teki useita opintomatkoja ulkomaille. Hän piti vuodesta 1930 valokuvausateljeeta Helsingissä, ja vuodesta 1965 hän toimi valokuvauksen opettajana Taideteollisessa oppilaitoksessa. Aluksi hän työskenteli muotokuvaajana mutta siirtyi lehdistö- ja mainoskuvaajaksi. Runeberg otti vuonna 1937 valokuvat, joita käytettiin Pariisin maailmannäyttelyn Suomen-paviljongissa; paviljonki sai näyttelyssä kultamitalin.
Runeberg oli Suomen Valokuvaajain Liiton Helsingin-osaston pitkäaikainen puheenjohtaja. Hän julkaisi valokuvateokset "Suomalaisia koteja – Hem i Finland" (1949), "Löysimme ratkaisun" (1950) ja "Helsinki – Helsingfors" (1950).
Le Bourdet

Le Bourdet on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin lounaispuolella. Kunnan pinta-ala on 8,3 neliökilometriä ja siellä on arviolta 592 asukasta (vuonna 2016).
Le Bourdet kuuluu Niortin kaupungin ympärille muodostuneeseen kaupunkikeskittymään.
Bulgarian alle 20-vuotiaiden jääkiekkomaajoukkue

Bulgarian alle 20-vuotiaiden jääkiekkomaajoukkue edustaa Bulgariaa jääkiekon nuorten maailmanmestaruuskilpailuissa ja muissa ikäluokan kansainvälisissä otteluissa. Nykyisen sarjajärjestelmän aikana joukkue on pelannut vuoden 2015 kisoja lukuun ottamatta aina 3. divisioonassa.
Lähteet.
Huomautukset.
1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 1.8.2014. Tietolaatikon ottelutuloksiin on suhtauduttava varauksella.
Larry Ferguson

Larry Ferguson (s. 1940) on yhdysvaltalainen ohjaaja ja käsikirjoittaja. Hän on tunnettu elokuvista "Highlander – kuolematon" (1986), "Punaisen lokakuun metsästys" (1990) ja "Alien 3" (1992).
Boussais

Boussais on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Parthenayn pohjois- ja Bressuiren itäpuolella. Kunnan pinta-ala on 19,7 neliökilometriä ja siellä on arviolta 456 asukasta (vuonna 2016).
Boussais’n naapurikuntia ovat pohjoisessa Glénay, koillisessa Airvault, kaakossa Tessonnière, etelässä Maisontiers, lounaassa Chiché ja lännessä Faye-l'Abbesse. Parthenayn kaupunkiin on matkaa 18 kilometriä.
FS Ouragan (L9021)

Ouragan (runkonumero L9021) oli Ranskan laivaston 1965 palvelukseen otettu Ouragan-luokan maihinnousutukialus ().
Valmistus.
Alus tilattiin Brestin laivastontelakalta, missä köli laskettiin kesäkuussa 1962. Se laskettiin vesille 9. marraskuuta 1963 ja otettiin palvelukseen kesäkuussa 1965.
Palvelus.
Alus poistettiin palveluksesta tammikuussa 2007.
Unto Ojonen

Unto Ojonen () oli suomalainen arkkitehti. Hän vaikutti erityisesti Lahden kaupunkikuvaan. Ojonen oli tuottelias arkkitehti, jonka ura kesti noin neljä vuosikymmentä. Hänen päätuotantonsa on 1950- ja 1960-luvuilta.
Lapsuus ja nuoruus.
Unto Ojonen oli vanhempiensa ainoa lapsi. Hänen syntyessään perhe asui Lahdessa Aleksanterinkadun ja Kauppakadun kulmassa sijainneessa puutalossa, jonka omisti Ojosen äidin isä. He kuitenkin muuttivat pian Lahdesta Helsinkiin ja myöhemmin Tampereelle ja Viipuriin. Perhe palasi kuitenkin Lahteen, jossa Unto Ojonen ehti aloittaa kansakoulun ennen kuin Ojoset jälleen muuttivat Tampereelle. Siellä noin kymmenvuotias Ojonen näki sisällissodan tapahtumia.
Perhe kuitenkin palasi asumaan Lahteen, koska Ojosen äiti sai töitä puhelinkeskuksesta.
Bressuire

Bressuire on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pohjoisosassa ja on Bressuiren arrondissementin pääkaupunki. Kunnan pinta-ala on 181 neliökilometriä, ja siellä oli 19 906 asukasta vuonna 2021.
Bressuiren kaupunki sijaitsee Route nationale 149:n eli E62-tien varrella. Noin tunnin ajomatkan päässä ovat Nantes, Poitiers ja Angers. Kaupungin läpi kulkee Sables-d’Olonnen ja Toursin välinen rautatie.
Bretignolles

Bretignolles on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Bressuiren kaupungin luoteispuolella. Kunnan pinta-ala on 13,2 neliökilometriä ja siellä on arviolta 614 asukasta (vuonna 2016).
Brion-près-Thouet

Brion-près-Thouet on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 8,1 neliökilometriä ja siellä on arviolta 752 asukasta (vuonna 2016).
Kunta sijaitsee 7 kilometrin päässä Thouarsista ja Montreuil-Bellaystä, 20 km Saumuristä ja 50 km:n päässä Angers’n kaupungista.
Brioux-sur-Boutonne

Brioux-sur-Boutonne on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin eteläosassa Niortin kaakkoispuolella. Kunnan pinta-ala on 15,5 neliökilometriä ja siellä on arviolta 1 505 asukasta (vuonna 2016).
Kylän keskustassa on suuri torikenttä. Vuonna 2011 kunnantalon ja kirkon välistä löytyi suuri hautausmaa merovingien ajalta.
Teora (Italia)

Teora on kunta Italiassa Campanian alueella Avellinon maakunnassa.
Vuoden 1980 maanjäristys.
Teora oli yksi pahiten vuonna 1980 Irpinian maanjäristyksestä kärsineitä kuntia. Kunnassa menehtyi järistyksessä 137 henkilöä.
Brûlain

Brûlain on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 24,7 neliökilometriä ja siellä on arviolta 746 asukasta (vuonna 2016).
Lähin suuri kaupunki on Niort 18 kilometriä luoteeseen. Brûlain kuuluu Niortin ympärille syntyneeseen 45 kunnan muodostamaan taajamakuntaan "Communauté d’agglomération du Niortais" (CAN).
Bye Bye Bye

Bye Bye Bye on yhdysvaltalaisen poikabändi ’N Syncin kappale heidän toiselta, No Strings Attached-studioalbumilta. Sen julkaisi Jive Records albumin ensimmäisenä singlenä 11. tammikuuta 2000. Se on ensimmäinen kappale albumilla. Kappaleen sanoittivat ja tuottivat Kristian Lundin ja Jake Schulze, vastaavan tuottajan ollessa Andreas Carlson. Kappaleen sanat kertovat romanttisen parisuhteen loppumisesta; sen on kerrottu olevan myös viittaus bändin eroon manageri Lou Pearlmanistä sekä levy-yhtiö RCA Recordsista. Kappale oli mukana myös Yhdysvaltain "Now!"-sarjan vuonna 2001 julkaistussa osassa Now That's What I Call Music! 6. 
"Bye Bye Bye" oli kaupallinen menestys, saavuttaen Yhdysvaltain Billboard Hot 100 -listan neljännen sijan sekä sijoituksen kymmenen parhaan joukossa lähes jokaisella saavutamallaan listalla. Kappale sai ehdokkuuden vuoden 2001 Grammy-palkintogaalassa kategoriassa "Vuoden levytys", mutta hävisi U2:n kappaleelle "Beautiful Day".
Le Busseau

Le Busseau on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin pohjois- ja Parthenayn lounaispuolella. Kunnan pinta-ala on 27,6 neliökilometriä ja siellä on arviolta 733 asukasta (vuonna 2016).
Celles-sur-Belle

Celles-sur-Belle on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Mellen ja Niortin kaupunkien välissä Niortin kaakkoispuolella. Kunnan pinta-ala on 37,2 neliökilometriä ja siellä on arviolta 3 776 asukasta (vuonna 2016).
Pompeii (kappale)

Pompeii on brittiläisen Bastille-rock-yhtyeen kappale, joka julkaistiin "Bad Blood" -studioalbumin neljäntenä singlenä 11. tammikuuta 2013. Se saavutti Britannian singlelistan toisen, Australian ARIA Chartsin neljännen sekä Yhdysvaltain Billboard Hot 100 -listan viidennen ja Alternative Songs -listan ensimmäisen sijan. Official Charts Companyn tietojen mukaan se on Britannian kaikkien aikojen ladatuin kappale.
Kappaleen sanoitus kertoo antiikin ajan Pompejin kaupungista, joka tuhoutui Vesuviuksen purkautuessa vuonna 79. Kappale oli ehdolla Brit Awardsissa vuoden brittiläisen singlen kategoriassa.
Juri Peršin

Juri Aleksejevitš Peršin (, 19. joulukuuta 1958 Balahta, Krasnojarskin alue, Neuvostoliitto – 24. helmikuuta 2021 Krasnojarsk) oli venäläinen tukimiehenä pelannut jääpalloilija, joka edusti Krasnojarskin Jeniseitä Venäjällä, Narukerää Suomessa ja Nässjö IF:ää Ruotsissa. 
Peršinin vanhempi veli Aleksandr Peršin oli myös huippujääpalloilija ja pelasi samaan aikaan Suomessa Narukerän joukkueessa.
Saavutukset pelaajana.
Seurajoukkueissa
Maajoukkueessa
Henkilökohtaiset saavutukset
Cerizay

Cerizay on Ranskan kunta Deux-Sèvresin departementissa Poitou-Charentesin hallintoalueella. 18,5 neliökilometrin laajuisessa kunnassa oli vuoden 2012 väestönlaskennassa 4 734 asukasta.
Heuliez-autonkorinrakentajalla on tehdas Cerizayn liepeillä. Heuliez tunnetaan monien erikoismallien rakentajana Ranskan autoteollisuudelle. Vuosituhannen vaihteen paikkeilla se teki kokoontaittuvia kattoja Peugeot 206 CC- ja Opel Tigra -avomalleille. Vuosina 2011–2013 tehdas valmisti Saksassa suunniteltua Mia-sähköautoa 10 000 kappaletta vuodessa.
Timanfaya

Timanfayan kansallispuisto on kansallispuisto Lanzaroten saaren lounaisosassa, puoliksi Tinajon ja puoliksi Yaizan kunnassa. Maisemaa hallitsevat laavakivilohkareet, ja vihreää kasvillisuutta on niukalti.
Timanfaya on perustettu vuonna 1974. Sen pinta-ala on 5107 hehtaaria. Timanfayassa vierailee vuosittain noin 1,5 miljoonaa matkailijaa.
Historia.
Timanfayan alue on syntynyt tulivuoren purkauksista. Ensimmäinen, pitempi purkausjakso kesti kuusi vuotta (1730–1736). Jälkimmäinen purkaus tapahtui vuonna 1824.
Vuoden 1824 purkauksessa syntyi kolme uutta tulivuoren huippua: Tao, Tingüatón ja El Chinero.
Eläimistö.
Alueen karuudesta huolimatta siellä on tavattu noin 200 eläinlajia, joista noin puolet on selkärangattomia. Puiston alueella pesii kaksikymmentä lintulajia. Merilinnut kuten madeirankeiju ja keltanokkaliitäjän alalaji borealis ovat löytäneet puiston rannoilta rauhallisen pesimäpaikan. Puistossa tavataan myös kääpiöliitäjiä ja tyrskyliitäjiä, mutta niiden lukumäärä on pienempi kuin kahden ensinmainitun lajin. Nisäkäslajeja on kuusi: välimerensiili, kotoperäinen päästäislaji ja neljä jyrsijää.
Opastuskeskus.
Timanfayan alueella on opastuskeskus, jonne pääsee ilmaiseksi. Näyttelyssä esitellään tulivuoren syntyä ja Lanzaroten luontoa.
Alueella on myös maksullinen keskus Montañas de Fuego, jossa on kansallispuiston ainoa ravintola.
Kroatian alle 20-vuotiaiden jääkiekkomaajoukkue

Kroatian alle 20-vuotiaiden jääkiekkomaajoukkue edustaa Kroatiaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. 
Lähteet.
Huomautukset.
1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 30.11.2014. Tietolaatikon ottelutuloksiin on suhtauduttava varauksella.
Cersay

Cersay on entinen Ranskan kunta Deux-Sèvresin departementissa Poitou-Charentesin hallintoalueella. Vuonna 2014 kunnassa oli 998 asukasta. Sen pinta-ala oli 36,8 neliökilometriä.
1. tammikuuta 2017 Cersay, Bouillé-Saint-Paul ja Massais yhdistettiin Val en Vignesin kunnaksi.
Cersay sijaitsi Deux-Sèvresin departementin pohjoisosassa. Thouarsiin matkaa oli 15 kilometriä, Bressuireen 30 kilometriä ja Saumuriin 35 kilometriä. Lähin iso kaupunki oli Angers 60 kilometrin päässä.
Champdeniers-Saint-Denis

Champdeniers-Saint-Denis (Poitoun murteella "Chandna") on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 21,8 neliökilometriä ja siellä on arviolta 1 632 asukasta (vuonna 2016).
Kunta sijaitsee teiden 745 ja 748 risteyksessä, ja teiden päätepisteet ovat pohjoisessa Bressuire, etelässä Niort, lännessä Fontenay-le-Comte ja kaakossa Saint-Maixent-l’École.
Come &amp; Get It

Come &amp; Get It on yhdysvaltalaislaulaja Selena Gomezin kappale hänen ensimmäiseltä sooloalbumiltaan "Stars Dance". Kappaleen sanoittivat Ester Dean, M.S. Eriksen, sekä T.E. Hermansen, ja sen tuotti StarGate. Kappaleen lauluosion tuotti Dreamlab. "Come &amp; Get It" julkaistiin virallisena singlenä 6. huhtikuuta 2013, sen jälkeen kun Gomez oli ensiesittänyt sen Ryan Seacrestin aamuradioshowssa. Gomez kielsi huhut, joiden mukaan kappale kertoisi Justin Bieberistä. "Come &amp; Get It" sisältää tyylinvaihdoksen Gomezin aiemmista julkaisuista sekä elementtejä electropopista ja intialaisesta musiikista. 
"Come &amp; Get It" sai pääosin positiivisen vastaanoton musiikkikriitikoilta. Kappaletta kehuttiin sen tablabiitistä, sen Bollywood-teemasta ja sanallisesta sisällöstä. Kappale menestyi myös kaupallisesti erinomaisesti, saavuttaen sijoituksen Yhdysvaltain Billboard Hot 100 -listan kymmenen parhaan joukossa. Se saavutti myös Pop Songs -listan toisen sijan radio airplaysoittojen ansiosta. Kappaleesta tuli Selena Gomezin ensimmäisen Billboard Hot 100 -listan kymmenen parhaan joukkoon yltänyt single. Kappaleella oli menestystä myös Kanadassa, jossa se saavutti Canadian Hot 100 -listan kymmenen parhaan joukon. Uudessa-Seelannissa kappale pääsi singlelistalla kahdenkymmenen parhaan joukkoon. "Come &amp; Get It" julkaistiin Isossa-Britanniassa digitaalisesti ladattavana 14. heinäkuuta. Se saavutti Britannian singlelistan kahdeksannen sijan julkaisuviikollaan.
Kappaleeseen liittyvä musiikkivideo esitettiin ensimmäisen kerran MTV:llä 7. toukokuuta 2013. Video, kuten myös kappale, sisältää intialaisia vaikutteita, ja Gomez esiintyy siinä lukuisissa erilaisissa asuissa. Video sai pääosin positiivisen vastaanoton. Gomez on esittänyt kappaleen monissa tapahtumissa, ensimmäisen kerran vuoden 2013 MTV Movie Awardsissa sekä myöhemmin vuoden 2013 Billboard Music Awardsissa. Esitykset aiheuttivat kiistaa, johtuen en siitä, että Gomezilla oli bindi eri live-esitysten aikana. Gomez esitti kappaleen myös Stars Dance Tourilla.
Chanteloup (Deux-Sèvres)

Chanteloup on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 20,7 neliökilometriä ja siellä on arviolta 1 009 asukasta (vuonna 2016).
Kunta sijaitsee departementin luoteisosassa Bressuiren ja Moncoutantin välisen tien varrella. Kunnan korkein kohta on 221 metriä merenpinnasta.
Chanteloup’ssa sijaitsee 1600-luvulla rakennettu Etrien linna.
Suomen euroviisukarsinta 1966

Suomen euroviisukarsinta 1966 oli kilpailu, jossa valittiin Suomen edustaja vuoden 1966 Eurovision laulukilpailuun. Kilpailu järjestettiin jälleen avoimena sävellyskilpailuna, johon saatiin 200 ehdokasta. Edellisvuonna karsinnan tuloksissa sekaannusta aiheuttanut Pohjola-raati jätettiin pois ja erona edellisvuoteen kappaleita ei nyt soitettu radiossa etukäteen eivätkä postikorttiäänestäjät päässeet äänestämään karsinnan finalisteja. Yleisradio päätti karsinnan yhdeksän finalistia ja ne kuultiin ensimmäistä kertaa televisiossa Suomen karsintalähetyksessä.
Kaikkien sekaannusten välttämiseksi Ylen tv-studiossa kuvattu finaali oli nauhoitettu etukäteen. Finaali lähetettiin lauantaina 22. tammikuuta ja lähetys TV-ohjelma 1:ssä alkoi kello 19.30. Finaalin tuloksesta päätti nyt yksin 12-jäseninen tuomaristo. Valinta oli kuitenkin kaksivaiheinen, sillä sääntöjen mukaan ensimmäisen kierroksen voittaja lähetettäisiin suoraan edustajaksi vain, jos se olisi saanut yli puolet äänistä. Pisteet jakautuivat kuitenkin niin tasaisesti kärkikolmikon kesken, että järjestettiin uusi äänestyskierros. Finaalin jälkeen syntyi pienehkö skandaali, koska Yleisradion viihdeorkesterin uutena kapellimestarina aloittaneen Ossi Runnen sävellys "Playboy" voitti karsinnan. Runne ei ollut kuitenkaan näissä karsinnoissa sorvin ääressä, vaan keikkailemassa orkestereineen muualla Suomessa, joten tässä karsinnassa kapellimestarina toimi vielä George de Godzinsky.
Karsintaan osallistuneista kappaleista ”Vieras rakastettuni” ja ”Pieni sana” edustivat Suomea myöhemmin Intervision laulukilpailussa.
La Chapelle-Saint-Laurent

La Chapelle-Saint-Laurent on Ranskan kunta Deux-Sèvresin departementissa Poitou-Charentesin hallintoalueella. 28,9 neliökilometrin laajuisessa kunnassa oli vuoden 2019 väestönlaskennassa 2 034 asukasta.
Châtillon-sur-Thouet

Châtillon-sur-Thouet on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee aivan Parthenayn kaupungin koillispuolella. Kunnan pinta-ala on 16,4 neliökilometriä ja siellä on arviolta 2 688 asukasta (vuonna 2016).
Chauray

Chauray on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee aivan Niortin koillispuolella. Kunnan pinta-ala on 14,5 neliökilometriä ja siellä on arviolta 6 931 asukasta (vuonna 2016).
Chauray kuuluu Niortin kaupungin ympärille syntyneeseen 45 kunnan muodostamaan taajamakuntaan "Communauté d’agglomération du Niortais" (CAN). Kunnan asukasluku on kuusinkertaistunut 50 viime vuoden kuluessa tuhannesta yli kuuteen tuhanteen.
Teiksobaktiini

Teiksobaktiini on uusi antibiootti. Northeastern Universityn tutkijoiden tammikuussa 2015 julkaistun tiedon mukaan kehittämä antibiootti vaikuttaa antibioottiresistentteihin mikrobeihin. Se tehosi esimerkiksi MRSA:han, mutta sillä ei ollut haitallista vaikutusta nisäkkäiden kudoksille, eikä se näytä kehittävän resistenssiä. Ihmiskokeet ovat vuorossa seuraavaksi.
Teiksobaktiinin kemiallinen kaava on C58H95N15O15, moolimassa 1242,488 g/mol ja CAS-numero 1613225-53-8.
Chef-Boutonne

Chef-Boutonne on Ranskan kunta Deux-Sèvresin departementissa Poitou-Charentesin hallintoalueella. 20 neliökilometrin laajuisessa kunnassa oli vuoden 2012 väestönlaskennassa 2 097 asukasta.
Chef-Boutonne sijaitsee departementin eteläosassa. Matkaa Poitiersiin on 80 kilometriä, La Rochelleen sata, Niortiin 40 ja Angoulêmeen 60 kilometriä. Kunta sijaitsee tasangolla noin 100 metrin korkeudella merenpinnasta. Boutonne-joki saa alkunsa kunnan alueelta.